มาต่อจากรอบที่เเล้วนะครับ คือมีอะไรกันแล้วพลาด จากนั้นกินยาคุมทันที ซึ่งก็ดูเหมือนยาจะออกฤทธิ์ได้ดี สี่ห้าวันต่อมาแฟนผมเหมือนจะมีประจำเดือนมา ผมไม่ทราบว่าประจำเดือนกับตกเลือดกระปริบปรอยมันต่างกันยังไง แต่แฟนผมบอกว่าน่าจะเป็นประจำเดือน มา3วันได้ครับ ตอนนี้ผ่านมาหนึ่งสัปดาห์หลังจากประจำเดือนหาย แฟนผมเหมือนจะเป็นไข้ มีอาการท้องเสีย ตอนแรกคิดว่าอาจเผ็นเพราะไปกินไก่ไม่สุกดี แต่เหมือนจะมีอาการปวดบริเวณท้องน้อยด้วย ซึ่งแฟนผมบอกว่ามันเป็นปกติของคนที่กำลังจะมีประจำเดือน อยากถามว่ามันเป็นไปได้ไหมครับที่มันจะมาถี่ขนาดนี้ หรือเป็นผลข้างเคียงของยา หรือว่ายาอาจออกผลไม่ทัน
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์หลังกินยาอาจมีอาการเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก